મંગળ અને શનિ બંને ક્રુર ગ્રહો છે તથા અગ્નિતત્વની રાશિ મા સ્ફોટક અને જડપી કાર્ય કરે છૅ. મંગળ અને શનિ બંને સ્વભાવે ઉગ્ર છે, બંને ની યુતિ ઇચ્છનીય નથી. મંગળ આતંકી ઘટના, દંગા , યુધ્ધ, સરહદ પર તંગદિલી બતાવે છે, વળી અગ્નિતત્વમા હોવા થી આગજની જેવી ઘટનાઑ જન્માવનાર બને. શનીનો સાથ મળવાથી તેની વિદ્ધવંસક તાકાત ઓર વધી જાય છે. વળી મંગળનુ આધીપત્ય સેના, પોલીસ અને રમતવીરો પર છે તેથી આ બે માસના ગાળામા રમતવીરોઍ વધુ સાવધ રહેવુ પડે સેના અને પોલીસની પણ કસોટી થતી જણાય અને દંગા ફસાદ નીવારવા પડે, ખાસ કરીનૅ બે જુથ વચ્ચે અથડામણ થતી જોવા મળે તથા આ સમય મા આતંકી ગતિવિધિ પણ તેજ થતી જોવા મળે. બે દેશો વચ્ચે યુધ્ધ જેવી સ્થિતિનુ નિર્માણ થતુ જોવા મળે. આ સમય મા ઉતર કોરિયા પણ નવા નવા પરીક્ષણ કરે અને યુધ્ધ માટે પેતરા કરે તો રશિયા પણ પોતાનુ શક્તિ પ્રદર્શન ચાલુ રાખે…વિશ્વના અનેક દેશો સરહદ બાબતે બાખડતા જોવા મળે…ભારત પાકિસ્તાન માટે પણ સમય કપરો રહેશે તથા સરહદ પર ભારે તંગદિલી જોવા મળે.